Højdepunkter 2020 i svømning:

* Endnu en gang en god svømmeweekend med mange svømmede km og glade børn.
* Fastholdt højt medlemstal på trods af Corona
* Lagde vand til workshops ifm DGI og Dansk Svømmeunions alternative landsdækkende Aquainspiration.
* Julecup med super engagerede svømmere på trods af Corona

Formandens beretning 2020:

2020 var også i svømning præget af nedlukning og restriktioner. Vi fik startet vintersæsonen godt op og

gennemført årets svømmeweekend i vanlig god stil med mange deltagere og mange km svømmet. Kort

derefter blev svømmehallen, som resten af Danmark, lukket ned.

Da det blev tid til tilmeldinger til efterårssæsonen var mange sportsgrene og andre klubber stadig ramt af

corona-effekten, med svigtende tilmelding og et stort fald i medlemmer til følge. Det var underligt nok ikke

tilfældet i AIF-svømning. Vi oplevede en næsten normal søgning til de fleste hold og et stort set uændret

medlemstal. Det skylder vi alle medlemmerne en stor tak for.

Heldigvis fik vi mulighed for at gennemføre det meste af vores efterårssæson stort set som planlagt, med

småjusteringer undervejs, som corona stak sit grimme ansigt frem igen.

Vores dygtige trænere får altid mulighed for at deltage i Dansk svømmeunion og DGI fælles inspirations

weekend i efteråret. Dette arrangement blev heller ikke afholdt som det plejer, i Esbjerg over en weekend

med deltagere fra hele landet. I stedet blev det delt op i mindre workshops rundt om i hele landet. Her blev

AIF naturligt spurgt om vi og Alhedens kultur og Idrætscenter kunne lægge vand til, det kunne vi heldigvis

godt og der gennemførtes en workshop dag med stor succes.

2020 kulminerede med AIF julecup hvor alle svømmerne gav den så meget gas, at man skulle tro de var til OL, det var en fornøjelse at være med til.